|  |  |
| --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | |
| Naziv akta o kojem je savjetovanje provedeno:  Nacrt prijedloga Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2024./2025. | |
| Vrijeme trajanja savjetovanja: Savjetovanje je provedeno u trajanju od 30 dana odnosno od 9. travnja do 9. svibnja 2024. godine. | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u vezi predloženog Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2024./2025. |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Dječji vrtić „Snjeguljica“ | Članak 10. Programa i točka 3. obrazloženja Nacrta prijedloga Programa | S obzirom na to da ekonomska cijena vrtića ispod 400 eura nije održiva, te da obrti za čuvanje djece imaju i višu ekonomsku cijenu po djetetu od vrtića drugih osnivača, a nisu odgojno-obrazovne ustanove, predlažem da se subvencija svim vrtićima drugih osnivača jednako i primjereno poveća, a kako bi roditeljima cijena vrtića bila pristupačna i kako bi sva djeca imala pristup odgojno-obrazovnim programima, bez obzira na zaposlenost roditelja.  U obrazloženju nacrta prijedloga programa javnih potreba u predškolskom odgoju i obrazovanju navodi se da je od 2020. godine u primjeni isti model sufinanciranja. Potrebno je objasniti da je od rujna 2023. u primjeni model sufinanciranja prema kojem su iznosi subvencije u vrtićima drugih osnivača jednaki, te da taj model nije bio u primjeni u navedenom periodu. | Prijedlog je razmotren, ali nije prihvaćen. Ekonomsku cijenu svaki dječji vrtić, kao i obrt za čuvanje djece, određuje samostalno, ovisno o vlastitim specifičnostima i prioritetima ulaganja u djelatnost te Grad Rijeka ne raspolaže kapacitetima niti zakonskom osnovom za zadiranje u poslovanje privatnih poduzetnika koji svoje djelovanje prilagođavaju uvjetima na tržištu te sukladno tome cijenu podižu ili spuštaju. Iznos sufinanciranja koji se predlaže predmetnim Programom predstavlja uvećanje iznosa sufinanciranja jasličkih i vrtićkih programa u odnosu na pedagošku 2023./2024. godinu čime se roditeljima nastoji dodatno financijski olakšati korištenje usluga dječjih vrtića drugih osnivača. Nadalje, novom Odlukom o uvjetima i načinu sufinanciranja djelatnosti dadilja („Službene novine Grada Rijeke“ broj 8/24) koja je stupila na snagu 8. svibnja 2024. godine određeno je sufinanciranje djelatnosti dadilja u iznosu od 260,00 eura za djecu za djecu u dobi od navršenih šest (6) mjeseci do tri (3) godine života, dok se prijedlogom Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2024./2025. predlaže iznos sufinanciranja od 285,00 eura za redoviti cjelodnevni jaslički program. Iz navedenog je vidljivo kako je Grad Rijeka odredio više iznose sufinanciranja za jasličke programe u okviru vrtića drugih osnivača u odnosu na iznose sufinanciranja u obrtima za čuvanje djece što je u skladu s intencijama Grada da se naglasak i prioritet daje programima predškolskog odgoja u odnosu na njegu i skrb koju pružaju obrti za čuvanje djece.  Komentar vezan uz obrazloženje Nacrta prijedloga Programa je usvojen te će se omaška izmijeniti u tekstu obrazloženja. |

*Napomena: U vremenu trajanja savjetovanja pravovremeno je pristigao 1 komentar/prijedlog javnosti na Nacrt prijedloga Programa javnih potreba u predškolskom odgoju i obrazovanju te skrbi o djeci rane i predškolske dobi Grada Rijeke za pedagošku godinu 2024./2025*